钦定古今图书集成/明伦汇编/官常典/第102卷 > 《魏武三王论》同前
## 钦定古今图书集成/明伦汇编/官常典/第102卷 > 《魏武三王论》同前

谚言：“贫不学俭，卑不学恭。”非人性分也，势使然耳。此
实然之势，信不虚矣。假令太祖防遏植等，在于畴昔，
此贤之心，何缘有窥望乎！彰之挟恨，尚无所至，至于
植者，乃令杨修以倚注遇害，丁仪以希意族灭，哀夫！
余每览植之华采，思若有神。以此推之，太祖之动心，
亦良有以也。